	[image: image1.png]ROMANIA






Parlamentul României

Camera Deputaţilor
	Comisia pentru industrii şi servicii

Bucureşti: 17.03.2015

Nr. 4c-3/53/2015
	Comisia pentru tehnologia informaţiei şi comunicaţiilor

Bucureşti:29.04.2015
Nr. 4c-16/71/2015


	
	




      Către,
BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea și completarea lit.b) a art.3 din Ordonanţa de Urgenţă nr.34/2008 privind organizarea şi funcţionarea Sistemului naţional unic pentru apeluri de urgenţă, transmisă cu adresa nr. Pl.x nr.88 din 26 februarie 2015.

Prin conţinutul său normativ, propunerea legislativă face parte din categoria legilor ordinare.

PREŞEDINTE,




          PREŞEDINTE,
          IULIAN IANCU




DANIEL VASILE OAJDEA

R A P O R T   C O M U N
asupra propunerii legislative pentru modificarea și completarea lit. b) a art.3 din Ordonanţa de Urgenţă nr.34/2008 privind organizarea şi funcţionarea Sistemului naţional unic pentru apeluri de urgenţă
În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informației și comunicațiilor şi Comisia pentru industrii şi servicii au fost sesizate, pentru dezbatere în fond, cu propunerea legislativă pentru modificarea și completarea lit. b) a art.3 din Ordonanţa de Urgenţă nr.34/2008 privind organizarea şi funcţionarea Sistemului naţional unic pentru apeluri de urgenţă, transmisă cu adresa Plx nr. 88 din 26 februarie 2015.
Senatul a respins propunerea legislativă în ședința din data de 24 februarie 2015. 

Consiliul Legislativ a avizat favorabil propunerea legislativă, cu observaţii şi propuneri, conform avizului nr. 531/08.05.2014.

Guvernul, prin punctul de  vedere transmis cu adresa nr.1726/01.09.2014 nu susţine adoptarea acestei iniţiative legislative.

Comisia pentru apărare, ordine publică și siguranță națională a avizat negativ propunerea legislativă prin avizul nr. 4C-12/55/03.03.2015.
Comisia juridică de disciplină și imunități a avizat favorabil propunerea legislativă prin avizul nr. Plx nr.88/10.03.2015.

Propunerea legislativă are ca obiect de reglementare modificarea art.3 lit. b) din OUG. Nr.34/2008 privind organizarea și funcționarea Sistemului național unic pentru apeluri de urgență, aprobată cu modificări și completări prin Legea nr.160/2008, în sensul includerii Serviciului Public Salvamont în sfera noțiunii de ”agenții specializate de intervenție”, definită de norma supusă intervenției legislative.

În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut propunerea legislativă pe parcursul mai multor şedinţe, votul final fiind dat în data de 28 aprilie 2015, iar membrii Comisiei pentru industrii şi servicii au examinat propunerea legislativă în şedinţa din data de 17 martie 2015.

La ședința Comisiei pentru industrii şi servicii a participat, în calitate de invitat, domnul Bogdan Tohăneanu, Secretar de Stat în cadrul Ministerului Afacerilor Interne, iar la ședința Comisiei pentru tehnologia informației și comunicațiilor au participat, în calitate de invitați: din partea Serviciul de Telecomunicații Speciale, domnul General ing. Marcel Opriș – Director, din partea Ministerului pentru Societatea Informațională, doamna Carmen Elian – director și doamna Ionela Dobrică -  subsecretar de stat, din partea ANCOM domnul Marius Săceanu - director, Direcția Juridică și domnul Eduard Lovin – director, Direcția Executivă de Reglementare.
În urma dezbaterilor, membrii, cu unanimitate de voturi a membrilor prezenți, să propună plenului Camerei Deputaţilor, respingerea propunerii legislative din următoarele considerente:

În urma examinării propunerii legislative și a opiniilor exprimate membrii celor două comisii au hotărât, cu majoritate de voturi a membrilor prezenţi (2 voturi împotrivă și o abținere), să se propună plenului Camerei Deputaţilor, respingerea propunerii legislative pentru modificarea și completarea lit.b) a art.3 din Ordonanţa de Urgenţă nr.34/2008 privind organizarea şi funcţionarea Sistemului naţional unic pentru apeluri de urgenţă, din următoarele considerente:

· Art.3 lit.b) din OUG nr.34/2008 prevede: ”agenții specializate de intervenție - structurile autorităților administrației publice, care au rolul de intervenție imediată pentru soluționarea urgențelor în domeniul ambulanței, Serviciilor Mobile de Urgență, Reanimare și Descarcerare (S.M.U.R.D.), poliției, jandarmeriei, serviciilor publice profesioniste și voluntare pentru situații de urgență, inclusiv S.M.U.R.D., contra terorismului, precum și alte structuri stabilite prin hotărâre a Guvernului.” În acest sens au fost nominalizate prin hotărâri ale Guvernului ca agenții specializate și alte structuri precum Autoritatea Feroviară Română, Inspecția Muncii etc. Prin urmare este suficientă completarea art. 23 din HG nr.77/2003 privind instituirea unor măsuri pentru prevenirea accidentelor montane și organizarea activității de salvare în munți în sensul desemnării ”Asociației Naționale a Salvatorilor Montani din România ca agenție specializată de intervenție.” 
Conform HG nr.77/2003 ”Asociația Națională a Salvatorilor Montani din România (ANSMR) coordonează din punct de vedere tehnic activitatea de salvare montană din întreaga țară.”
· Asociația Națională a Salvatorilor Montani din România (ANSMR) a încheiat un protocol de cooperare în domeniul activităților SNUAU cu STS, în cuprinsul căruia sunt menționate atribuțiile de alertare ale STS și ANSMR.
· Cooptarea personalului salvamont în ansamblul activităților specifice desfășurate de instituțiile statului în cazul producerii unor situații de urgență a fost implementată prin OUG nr.1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea OUG 21/2004 privind Sistemul Naţional de Management al Situaţiilor de Urgenţă  care prevede înființarea Departamentului pentru situații de urgență în cadrul Ministerului de interne care coordonează inclusiv serviciile publice salvamont.
În raport cu obiectul şi conţinutul reglementării, propunerea legislativă face parte din categoria legilor ordinare.
Potrivit prevederilor art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

            PREŞEDINTE,




                         PREŞEDINTE,
      IULIAN IANCU
                                                                  DANIELVASILE OAJDEA
           SECRETAR,                                                                                         SECRETAR,

RADU BOGDAN ȚÎMPĂU   



             SORIN AVRAM IACOBAN                                                     

Consilier parlamentar: Cristina Donea




Consilier parlamentar Mihaela Astafei

